b'\n_START_ARTICLE_\nPozitronij\n_START_PARAGRAPH_\nPozitronij (oznaka Ps) je vezano stanje elektrona in njegovega antidelca pozitrona. Vsako povezavo delca in njegovega antidelca imenujemo eksoti\xc4\x8dni atom. Elektron in pozitron se anihilirata in v okoli 142 ns nastaneta dva fotona. Pozitroniju lahko re\xc4\x8demo tudi pozitronski atom. Pozitronij spada med leptone._NEWLINE_Osnovno stanje pozitronija (podobno kot pri vodiku) vsebuje dve mo\xc5\xbenosti glede na orientacijo spina elektrona in pozitrona._NEWLINE__NEWLINE_Singuletno stanje z nasprotnima spinoma se imenuje parapozitronij (S = 0, MS = 0) in se ozna\xc4\x8duje z \xc2\xb9S\xe2\x82\x80. To stanje ima srednjo \xc5\xbeivljenjsko dobo 125 ps, razpade pa v dva fotona gama \xc5\xbearkov._NEWLINE__NEWLINE_Tripletno stanje z vzporednima spinoma (S = 1, MS = -1, 0, 1) se imenuje ortopozitronij in se ozna\xc4\x8duje z \xc2\xb3S\xe2\x82\x81. Tripletno stanje ima srednjo \xc5\xbeivljenjsko dobo 142,05 ns , razpade pa v tri fotone \xc5\xbearkov gama. Energijski nivoji pozitronija so podobni energijskim nivojem vodikovega atoma. Zaradi reducirane mase (ki je dvakrat manj\xc5\xa1a kot pri vodikovem atomu) so frekvence spektralnih \xc4\x8drt dvakrat manj\xc5\xa1e od frekvenc spektralnih \xc4\x8drt vodikovega atoma. Velikost pozitrona je 0,106 nm (dvakrat ve\xc4\x8d kot atom vodika), energija, ki je potrebna za ionizacijo je 6,77 eV (polovica energije pri vodiku).\n_START_SECTION_\nDipozitronij\n_START_PARAGRAPH_\nDipozitronij je molekula dveh pozitronijev (torej vsebuje dva elektrona in dva pozitrona) V letu 2007 so dipozitronij prvi\xc4\x8d uspeli narediti tako, da so s curkom pozitronov obstreljevali tanek film iz \xc4\x8distega silicija . Dipozitronij je podoben molekuli vodika. Obstoj tak\xc5\xa1ne molekule je \xc5\xbee v letu 1946 predvideval ameri\xc5\xa1ki teoretski fizik John Archibald Wheeler (1911 \xe2\x80\x93 2008)._NEWLINE_Pozitronska voda je nami\xc5\xa1ljena voda, ki bi jo sestavljal kisik in dva pozitronska atoma. Do sedaj \xc5\xa1e niso uspeli narediti pozitrotronske vode.'